पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान विश्व विद्यालय एवं महाविद्यालय शिक्षक संघ (राष्ट्रीय) ने कोरोना की विषम परिस्थितियों में राजस्थान सरकार के साथ आर्थिक सहकार की दृष्टि से स्वेच्छा से एक दिन का वेतन काटने का प्रस्ताव दिया है। संगठन के महामंत्री डॉ. सुशील कुमार बिस्सु ने मुख्यमंत्री को इस आशय का पत्र भेजते हुए बताया कि कोरोना से संकटग्रस्त जन जीवन की सुरक्षा में केन्द्र और राज्य सरकार मिलकर अपने सभी उपलब्ध संसाधनों के साथ प्रयत्नशील हैं। ऐसी परिस्थितियों में रुक्टा (राष्ट्रीय) का प्रत्येक कार्यकर्ता राज्य सरकार के साथ यथासंभव आर्थिक सहयोग को अपना नैतिक कर्तव्य समझता है। संगठन के अध्यक्ष डॉ. दीपक कुमार शर्मा ने बताया कि संगठन ने इस दूसरी लहर की विभीषिका में भी शिक्षकों से सरकार, सामाजिक संगठनों के साथ मिलकर तथा अपने व्यक्तिगत स्तर पर भी समाज सेवा का आह्वान किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn